Η **Σεμρά Ερτάν** (31 Μαΐου 1956 – 26 Μαΐου 1982) ήταν Τουρκάλα μετανάστης, εργάτρια και συγγραφέας στη Γερμανία, η οποία, σε ένδειξη διαμαρτυρίας για τον ρατσισμό, και συγκεκριμένα για τη μεταχείριση των Τούρκων στη Γερμανία, αυτοπυρπολήθηκε σε μια αγορά του Αμβούργου.

Βιογραφία
---------

Η Σεμρά Ερτάν γεννήθηκε στις 31 Μαΐου 1956 στη Μερσίνη της Τουρκίας. Ήταν κόρη του Γκανί Μπιλίρ και της Βεχμπιγιέ Μπιλίρ, οι οποίοι ζούσαν στο Κίελο και το Αμβούργο ως οικονομικοί μετανάστες. Μετακόμισε στη Γερμανία σε ηλικία 15 ετών,  με τις αδερφές της να ακολουθούν λίγο αργότερα. Εκτός από την εργασία της ως διερμηνέας, έγραψε περισσότερα από 350 ποιήματα και πολιτικές σάτιρες.  Αφιερωμένο στον λυρισμό, ένα από τα πιο αξιόλογα ποιήματά της, το «Mein Name ist Ausländer» (*Το όνομά μου είναι ξένος*), δημοσιεύτηκε σε τουρκικά σχολικά βιβλία. Εξέδωσε επίσης βιβλία στη Γερμανία σχετικά με τις «συναισθηματικές και σωματικές επιπτώσεις που έχει η μοναξιά, η στέρηση και η αποξένωση στους μετανάστες».

Λίγες μέρες πριν από τα 26α γενέθλιά της, η Ερτάν τηλεφώνησε στον τηλεοπτικό σταθμό Norddeutscher Rundfunk για να ανακοινώσει ότι θα αυτοκτονούσε με αυτοπυρπόληση.  Εξήγησε το κίνητρό της ως απάντηση στην αυξανόμενη ξενοφοβία στη Γερμανία. Η δημόσια αυτοπυρπόληση σημειώθηκε τις πρώτες πρωινές ώρες στη διασταύρωση των οδών Simon-von-Utrecht-Strasse και Detlef-Bremer-Straße στη συνοικία St. Pauli του Αμβούργου.  Η Ερτάν *περιλούστηκε* με 5 λίτρα βενζίνης, την οποία είχε προμηθευτεί από ένα βενζινάδικο εκείνο το πρωί, και άναψε φωτιά. 

Κατά σύμπτωση, μια αστυνομική μονάδα περνούσε κοντά από την αγορά την ώρα εκείνη και προσπάθησε να σβήσε τις φλόγες με κουβέρτες. Ωστόσο, η Ερτάν κατέληξε στο νοσοκομείο λόγω εκτεταμένων εγκαυμάτων. 

Η αντίληψη της Ερτάν για την αυξανόμενη ξενοφοβία επιβεβαιώθηκε από στατιστικά δεδομένα και κοινωνιολογικές μελέτες.  Τον Νοέμβριο του 1978, το 39% των Γερμανών απαίτησε να επιστρέψουν οι ξένοι στις πατρίδες τους, ενώ δύο μήνες πριν από το θάνατο της Ερτάν, το 68% των Δυτικογερμανών είχαν την ίδια άποψη.  Επιπλέον, η βία κατά των αλλοδαπών το 1982 δεν ήταν πλέον μεμονωμένο φαινόμενο.  Οι ξένοι αποκλείονταν ολοένα και περισσότερο από την κοινωνική ζωή της χώρας και η επαφή μαζί τους αποφεύγονταν από τους Γερμανούς στο μέτρο του δυνατού. Με την ανεργία και τις ελλείψεις κατοικιών στη Γερμανία, οι μετανάστες εργαζόμενοι θεωρούνταν όλο και περισσότερο από τους Γερμανούς ως ανταγωνιστές τόσο στους χώρους εργασίας όσο και στους χώρους διαβίωσης.

Κληρονομιά
----------

Ο Γερμανός μυθιστοριογράφος Στεν Nαντόλνυ απέδωσε τη ιδέα του μυθιστορήματός του *Selim oder Die Gabe der Rede* (*Σελίμ ή Το Δώρο του Λόγου*, 1990) στην αυτοκτονία της Ερτάν. Η πρωταγωνίστρια του μυθιστορήματος, Αϊσέ, αποτελεί μια φανταστική εκδοχή της Ερτάν.  Ο Γερμανός ερευνητής δημοσιογράφος Γκύντερ Βάλραφ αφιέρωσε το βιβλίο του *Ganz unten* (*Στον πάτο*,1985), το οποίο εξέταζε την εμπειρία του υποδυόμενος έναν Τούρκο μετανάστη εργάτη στη Γερμανία,  *μεταξύ άλλων*, και στη Σεμρά Ερτάν. *Η Σεμρά Ερτάν*, ένα ντοκιμαντέρ του 2013 σε παραγωγή της Cana Bilir-Meier, προβλήθηκε στο Διεθνές Φεστιβάλ Ταινιών Μικρού Μήκους του Όμπερχαουζεν και έλαβε το Βραβείο Πρωτότυπης Ταινίας στο YOUKI International Youth Media Festival στην Αυστρία.

Παραπομπές
----------

1. 1 2  www.hamburg.de/clp/frauenbiografien-namensregister/clp1/hamburgde/onepage.php?BIOID=4631.
2. 1 2  alternativa.cccb.org/2014/en/films/fichaPH.php?film=00082.
3. ↑  University of Oklahoma Press 1995, σελ. 484.
4. ↑  Gramling & Kaes 2007, σελ. 502.
5. 1 2 3 4 5 6  Gensing, Patrick (26 Μαΐου 2012). «1982: Türkin verbrennt sich auf St. Pauli» [1982: Turk Burns on St. Pauli]. *publikative.org* (στα German). Αρχειοθετήθηκε από το πρωτότυπο στις 20 Δεκεμβρίου 2016. Ανακτήθηκε στις 5 Δεκεμβρίου 2016. CS1 maint: Μη αναγνωρίσιμη γλώσσα (link)
6. 1 2  «Semra Ertan». L'Alternativa. 2014. Ανακτήθηκε στις 3 Δεκεμβρίου 2016. "Semra Ertan". L'Alternativa. 2014. Retrieved 3 December 2016.
7. ↑  Berman 2011, σελ. 228.
8. ↑  Hamburger Abendblatt, 1 June 1982
9. ↑  Friedrich, Walter (Νοεμβρίου 2007). «Fremdenfeindlichkeit und rechtsextreme Orientierungen bei ostdeutschen Jugendlichen» (στα German). Digitale Bibliothek der Friedrich Ebert-Stiftung. Ανακτήθηκε στις 1 Δεκεμβρίου 2016. CS1 maint: Μη αναγνωρίσιμη γλώσσα (link)
10. 1 2 3  Harenberg, Chronik des 20. Jahrhunderts. S. 1183 (in German)
11. ↑  Cheesman 2007, σελ. 141.
12. ↑  «'The Lowest of the Low' No More». *Deutsche Welle*. 21 Οκτωβρίου 2005. Ανακτήθηκε στις 4 Δεκεμβρίου 2016.

Βιβλιογραφία
------------

* Berman, Nina (2011). *German Literature on the Middle East: Discourses and Practices, 1000–1989*. University of Michigan Press. ISBN 978-0-472-11751-2.
* Cheesman, Tom (2007). *Novels of Turkish German Settlement: Cosmopolite Fictions*. Camden House. ISBN 978-1-57113-374-8.
* Gramling, David· Kaes, Anton (2007). *Germany in Transit: Nation and Migration, 1955–2005*. University of California Press. ISBN 978-0-520-24894-6.
* University of Oklahoma Press (1995). *World Literature Today*. University of Oklahoma Press.

Εξωτερικοί σύνδεσμοι
--------------------

* *Semra Ertan* (2013)  στην IMDb

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 304938076
* ISNI: 0000 0004 1639 098X
* GND: 1037373855

 |

 |